CELEX: 62015CN0164
Language: mt
Date: 2015-04-09 00:00:00
Title: Kawża C-164/15 P: Appell ippreżentat fid-9 ta’ April 2015 mill-Kummissjoni Ewropea mis-sentenza mogħtija mill-Qorti Ġenerali (Id-Disa’ Awla) fil-5 ta’ Frar 2015 fil-Kawża T-473/12, Aer Lingus Ltd. vs Il-Kummissjoni Ewropea

22.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/19
            
         Appell ippreżentat fid-9 ta’ April 2015 mill-Kummissjoni Ewropea mis-sentenza mogħtija mill-Qorti Ġenerali (Id-Disa’ Awla) fil-5 ta’ Frar 2015 fil-Kawża T-473/12, Aer Lingus Ltd. vs Il-Kummissjoni Ewropea
   (Kawża C-164/15 P)
   (2015/C 205/27)
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: L. Flynn, D. Grespan, T. Maxian Rusche, B. Stromsky, aġenti)
   
      Partijiet oħra fil-proċedura: Aer Lingus Ltd., L-Irlanda
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali (Id-Disa’ Awla) tal-5 ta’ Frar 2015 fis-sentenza T-473/12, Aer Lingus vs Il-Kummissjoni, sa fejn hija annullat id-Deċiżjoni tal-Kummissjoni Nru 2013/199/UE, tal-25 ta’ Lulju 2012, dwar l-għajnuna mill-Istat, il-każ SA.29064 (11/C, ex 11/NN) – Rati tat-taxxa differenzjati għall-ivvjaġġar bl-ajru implimentati mill-Irlanda (1), inkwantu l-imsemmija deċiżjoni tordna l-irkupru tal-għajnuna mingħand il-benefiċjarji għal ammont li huwa stabbilit għal EUR 8 għal kull passiġġier fil-premessa 70 tal-istess deċiżjoni; u
            
         
               —
            
            
               tiċħad ir-rikors intiż li jikseb l-annullament tad-Deċijoni tal-Kummissjoni Nru 2013/199/UE, tal-25 ta’ Lulju 2012, dwar l-għajnuna mill-Istat, il-każ SA.29064 (11/C, ex 11/NN) – Rati tat-taxxa differenzjati għall-ivvjaġġar bl-ajru implimentati mill-Irlanda;
            
         
               —
            
            
               tikkundanna lir-rikorrenti fl-ewwel istanza għall-ispejjeż;
               sussidjarjament,
               
                           —
                        
                        
                           tibgħat lura l-kawża quddiem il-Qorti Ġenerali għal eżami mill-ġdid;
                        
                     
                           —
                        
                        
                           tirriżerva l-ispejjeż taż-żewġ istanzi.
                        
                     
         
      Aggravji u argumenti prinċipali
   
   Insostenn tal-appell tagħha, l-appellanti tinvoka motiv uniku.
   L-appellanti ssostni li, billi ddefinixxiet kriterju ekonomiku ġdid li għandu jiġi applikat sabiex jiġu ddeterminati l-ammonti li għandhom jiġu rkuprati mingħand il-benefiċjarji ta’ għajnuna mill-Istat li tikkonsisti f’miżura fiskali li tipprevedi rata mnaqqsa meta mqabbla mar-rata normali, il-Qorti Ġenerali kisret l-Artikolu 108(3) TFUE u l-Artikolu 14 tar-Regolament (KE) Nru 659/1999 (2).
   
      (1)  ĠU L 119, p. 30.
   
      (2)  Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE, ĠU Edizzjoni Speċjali bil-Malti, Kapitolu 8, Vol. 1, p. 339.